**Stredná odborná škola Jána Antonína Baťu**

**Námestie SNP 5, Partizánske**

Tel.: +421387479112, www.sospe.edupage.org, e-mail: spojskolape@spspart.sk

**Kritériá prijímania žiakov pre školský rok 2025/2026**

**v učebných odboroch**

**EDUID 100017787**

Riaditeľka Strednej odbornej školy Jána Antonína Baťu v Partizánskom v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov **zverejňuje podmienky prijímacieho konania** nasledovne:

 ***Schválený počet žiakov prvého ročníka v dennej forme štúdia pre školský rok 2025/2026:***

Zriaďovateľ školy určil najvyšší počet žiakov prvého ročníka v dennej forme štúdia v Strednej odbornej škole Jána Antonína Baťu v Partizánskom pre školský rok 2025/2026:

**Učebné odbory: 3-ročné denné štúdium**

|  |  |  |  |
| --- | --- | --- | --- |
| **Kód odboru**  | **Názov odboru**  | **Počet žiakov**  | **Z toho počet žiakov v SDV\*** |
| 2487 H 02 | autoopravár – elektrikár / autoopravárka - elektrikárka |  |  |
| 2683 H 12 | elektromechanik – automatizačná technika /elektromechanička – automatizačná technika |  |  |
| 6444 H | čašník, servírka |  |  |
| 6445 H | kuchár / kuchárka |  |  |

\*SDV-systém duálneho vzdelávania

Uchádzač alebo zákonný zástupca neplnoletého uchádzača podáva prihlášku na vzdelávanie riaditeľovi strednej školy **do 20. marca. 2025**

V prípade záujmu ***neprevyšujúcom*** najvyšší možný počet prijatých žiakov v učebnom odbore **autoopravár – elektrikár / autoopravárka – elektrikárka** trojročného štúdia, stredné odborné vzdelanie, budú títo uchádzači o štúdium prijatí **bez prijímacích skúšok** do výšky vyššie uvedeného schváleného počtu prijímaných žiakov na základe kritérií pre prijímanie žiakov.

V prípade záujmu ***prevyšujúcom*** najvyšší možný počet prijatých žiakov v učebnom odbore **autoopravár – elektrikár / autoopravárka – elektrikárka** trojročného štúdia, stredné odborné vzdelanie, uchádzači o štúdium **absolvujú prijímací pohovor** (nie prijímacie skúšky) a budú prijatí do výšky vyššie uvedeného schváleného počtu prijímaných žiakov na základe kritérií pre prijímanie žiakov.

V školskom roku 2025/2026 sa pre **učebný odbor 2487 02 H autoopravár – elektrikár** / **autoopravárka – elektrikárka** vyžaduje **potvrdenie o zdravotnej spôsobilosti**, ktorú posudzuje lekár so špecializáciou v príslušnom špecializačnom odbore. Potvrdenie o zdravotnej spôsobilosti žiaka je uvedený v Prílohe č. 3.

**Uchádzači o štúdium ostatných učebných odborov trojročného štúdia, stredné odborné vzdelanie, budú prijatí bez prijímacích skúšok** do výšky vyššie uvedeného schváleného počtu prijímaných žiakov na základe kritérií pre prijímanie žiakov.

Prijatiu uchádzača do učebného odboru **2683 H 12 elektromechanik – automatizačná technika / elektromechanička – automatizačná technika** z hľadiska zdravotného stavu prekážajú najmä zrakové postihnutie (farbocitlivosť), ťažké poruchy sluchu, poruchy nosného a pohybového systému, postihnutia dolných a horných končatín obmedzujúce manuálnu spôsobilosť, srdcové vady, choroby nervového systému, onemocnenia sprevádzané poruchami pohybových funkcií a koordinácií a záchvatové stavy. Učebný odbor je vhodný aj pre uchádzačov so zmenenou pracovnou schopnosťou. V prípade zmenenej pracovnej schopnosti je treba odporúčanie všeobecného lekára.

**Učebné odbory: 2-ročné denné štúdium**

|  |  |  |
| --- | --- | --- |
| **Kód odboru**  | **Názov odboru**  | **Počet žiakov**  |
| 3282 F  | výroba obuvi |  |

Do prvého ročníka vzdelávacieho programu **nižšieho stredného odborného vzdelávania** (2-ročné denné štúdium) môže byť prijatý uchádzač, ktorý navštevoval najmenej deväť rokov základnú školu a neukončil vzdelávací program základnej školy v poslednom ročníku alebo posledný ročník neukončil úspešne.

Prijímacie konanie v systéme duálneho vzdelávania (ďalej SDV) sa riadi zákonom č. 61/2015 Z. z. o odbornom vzdelávaní a príprave a o zmene a doplnení niektorých zákonov v znení neskorších predpisov. Podľa § 17 vybranému uchádzačovi vydá zamestnávateľ, ktorý bude poskytovať praktické vyučovanie a s ktorým má Stredná odborná škola Jána Antonína Baťu Partizánske uzatvorenú zmluvu o duálnom vzdelávaní, POTVRDENIE zamestnávateľa o zabezpečení odborného vzdelávania a prípravy žiaka v systéme duálneho vzdelávania. Uchádzač môže toto POTVRDENIE priložiť k prihláške na štúdium.

# Podmienky prijatia na vzdelávanie do prvého ročníka vzdelávacieho programu úplného stredného odborného vzdelávania (učebné odbory)

Uchádzači o štúdium do učebných odborov trojročného štúdia budú prijatí bez prijímacích skúšok do výšky vyššie uvedeného schváleného počtu prijímaných žiakov na základe poradia vo výsledkovej listine, ktorá bude zostavená na základe súčtu bodov za:

1. **študijné výsledky zo ZŠ, kde môže uchádzač získať maximálne 50 bodov**. Počet bodov sa vypočíta z priemerného prospechu žiaka na konci 8. ročníka a v polročnej klasifikácii 9. ročníka podľa nasledovnej tabuľky. Do priemeru známok sa započítavajú všetky známkou klasifikované predmety:

|  |  |
| --- | --- |
| **Priemerný prospech žiaka**  | **Počet získaných bodov**  |
| 1,00 - 1,50  | **50**  |
| 1,51 - 2,00  | **45**  |
| 2,01 - 2,50  | **40**  |
| 2,51 - 3,00  | **30**  |
| 3,01 - 3,50  | **20**  |
| 3,51 - 4,00  | **10**  |
| 4,01 - 4,50  | **5**  |
|  4,51 a viac  |  |

1. **bodovanie výsledkov celoslovenského testovania T9 (SJL, MAT)**

80 % a viac 10 bodov,

79 – 50 % 7 bodov

1. - 25 % 4 body
2. **1.– 3. miesto v okresnom alebo krajskom kole predmetovej olympiády a športových súťaží vyhlásených Ministerstvo školstva, vedy, výskumu a športu Slovenskej republiky.**

***Hodnotí sa len najvyššie kolo súťaže.*** Umiestnenie v súťažiach uchádzač doloží originálom diplomu alebo overenou kópiou o dosiahnutom výsledku, potvrdenú riaditeľom školy, ktorú priloží k prihláške na štúdium.

**Tabuľka hodnotenia súťaží (predmetových a športových)**

|  |  |  |
| --- | --- | --- |
| **OKRESNÉ KOLO** | **KRAJSKÉ KOLO** | **CELOSLOVENSKÉ KOLO** |
| 1. miesto – 5 bodov | 1. miesto – 10 bodov | 1. miesto – 15 bodov |
| 2. miesto – 4 body | 2. miesto –   8 bodov | 2. miesto – 13 bodov |
| 3. miesto – 3 body | 3. miesto –   6 bodov | 3. miesto – 11 bodov |

Za umiestnenie v inej vedomostnej alebo športovej súťaži, môže žiak získať **5 prémiových bodov**.

**Dôležité upozornenie**: kópie dokladov o úspešnosti v súťažiach je treba zaslať zároveň s prihláškou na štúdium. ***V jednom roku sú v jednom druhu súťaže pridelené body len za najvyššie ocenenie.***

**Maximálny počet bodov v prijímacom konaní za študijné výsledky zo ZŠ a celoslovenského testovania T9 je 60 bodov. Ďalšie body môže získať uchádzač za súťaže.**

***Ďalšie informácie:***

Uchádzač so **zdravotným znevýhodnením** je povinný pripojiť k prihláške na štúdium posúdenie lekára o schopnosti študovať zvolený odbor.

Uchádzač so **zmenenou pracovnou schopnosťou** je povinný pripojiť k prihláške na štúdium potvrdenie o zmenenej pracovnej schopnosti.

Uchádzač so ***špeciálnymi výchovno-vzdelávacími potrebami*** pripojí k prihláške na vzdelávanie správu z diagnostického vyšetrenia vykonanú zariadením poradenstva a prevencie nie staršiu ako dva roky.

1. **Zverejňovanie výsledkov**

Riaditeľka školy zverejní na výveske školy a na webovom sídle školy zoznam uchádzačov podľa výsledkov prijímacieho konania **16. mája 2025**. Výsledky budú zverejnené na webovom sídle školy **www.sospe.edupage.org** pod kódom, ktorý dostali uchádzači pri registrácii v deň prijímacieho konania. Zoznam bude obsahovať poradie uchádzačov zoradených podľa celkového počtu bodov získaných na prijímacom konaní.

Ak riaditeľ strednej školy rozhodne o prijatí uchádzača, informácia o jeho prijatí v zozname na výveske školy a na webovom sídle školy sa považuje za rozhodnutie o prijatí a deň zverejnenia zoznamu sa považuje za deň doručenia rozhodnutia o prijatí.

Zákonný zástupca sa môže proti rozhodnutiu riaditeľky školy o neprijatí odvolať v lehote **do 5 dní** odo dňa doručenia rozhodnutia.

1. **Potvrdenie o nastúpení/nenastúpení na štúdium**

Termín na doručenie potvrdenia o nastúpení žiaka na štúdium alebo potvrdenia o nenastúpení žiaka na štúdium strednej škole je do **21. mája 2025**; potvrdenie sa doručuje písomne cez informačný systém základnej školy (napr. EduPage), odoslaním naskenovaného tlačiva prostredníctvom emailu, poštou na adresu strednej školy alebo osobne na sekretariát. *(Príloha č.1)* Rozhodujúci je dátum doručenia strednej škole.

***Súčasťou potvrdenia o nastúpení žiaka na našu školu je aj návratka*** *(Príloha č.2)* ***s uvedením***, ktorý cudzí jazyk si vyberie (anglický alebo nemecký stačí skratka ANJ/NEJ) a taktiež, ktorý voliteľný predmet sa v 1. ročníku bude učiť – etiku alebo náboženstvo.

Ak prijatý uchádzač nezašle potvrdenie o nastúpení žiaka na štúdium alebo potvrdenie o nenastúpení žiaka na štúdium na strednej škole do určeného termínu, škola ponúkne voľné miesto ďalšiemu uchádzačovi v poradí.

1. **Použitie osobných údajov uchádzačov**

V procese prijímacieho konania za účelom spracovania a oznamovania jeho výsledkov škola bude pracovať s týmito osobnými údajmi: meno a priezvisko uchádzača, dátum a miesto jeho narodenia, rodné číslo, adresa, štátne občianstvo, vyučovací jazyk, zdravotná spôsobilosť, výchovno-vzdelávacie výsledky za určené klasifikačné obdobia, výsledky z hodnotených súťaží, meno a priezvisko zákonného zástupcu uchádzača, jeho adresa, číslo telefónu, e- mailová adresa.

Kritériá prijímania žiakov pre školský rok 2025/2026 boli prerokované v Pedagogickej rade dňa 14.11.2023.

Partizánske 25.11.2023 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing.. Katarína Hartmannová MBA

 riaditeľka školy